Distantsõppe erinevate varjundite saatel jõuame ka selle jutu ühe tuumani. Kas ja kuhu meie noored kadusid? Lihtne vastus on see, et ei kadunud kuhugi. Me võtsime aja maha. Mis sa teeksid, kui sulle antaks võimalus paariks nädalaks või paariks kuuks juhe seinast tõmmata ning proovida mõnevõrra rohkem puhata võrreldes viimaste aastatega? Ilmselt kasutaksid võimalust. Ütleb ka ju Nublu oma hitis „Croissantid“: „Tuli mingi viirus ja kõigil hakkas puhkus, sobib.“ Sama selgus ka Saaremaa noore Roosiga suheldes. „Paljud noored olid kadunud pelgalt seetõttu, et prooviti kooliasjadega võimalikult kiirelt ja efektiivselt ühele poole saada, et „koroonavaheaega“ täiel rinnal nautida.“
#000009